El Ple adjudica una operació de préstec de 7,5 milions d'euros al BBVA
13 d’abril 2018

![Imagen 1](/media/m2mnzhcd/79arino_cuerpo.jpg)

El Ple adjudica una operació de préstec de 7,5 milions d'euros al BBVA. Així s'ha confirmat hui durant la sessió plenària extraordinària celebrada este matí, resultant la votació favorable amb els vots de Compromís, Esquerra Unida, PSPV-PSOE i ADN Morvedre i amb els vots en contra del Partit Popular, Iniciativa Porteña i Ciudadanos.

En l'expedient de pressupost per a l'exercici 2018 es va habilitar i es va autoritzar la concertació d'una operació de préstec per import de 7.500.000 euros per a finançar diverses inversions municipals. La Junta de Govern Local va acordar i va establir les característiques de l'operació que comptarien amb un sistema d'amortització de capital constant, per trimestres vençuts naturals i amb liquidació d'interessos trimestrals coincidents amb l'amortització i una durada de l'operació de 10 anys.

Després de rebre ofertes de bancs com Sabadell, Caixabank, Caixa Popular o Bankia, i descartar-les per no complir amb totes les característiques sol·licitades per l'ajuntament, el BBVA va resultar l'oferta més avantatjosa amb un tipus d'interés del 0,95%. Amb estes dades, considerant la formalització de l'operació l’1 d'abril, la vida mitjana de l'operació se situa en 5,795 anys. Amb estes premisses, el cost total màxim de l'operació és l'1,082% a tipus fix.

Els 7.500.000 euros aniran destinats a actuacions previstes en el pressupost de 2018 que són les següents: quotes i obres d'urbanització, 2.750.000; instal·lacions esportives, 1.465.000; cofinançament pavelló SUNP-VI, 363.000; eliminació de barreres arquitectòniques i accessibilitat, 350.000; rehabilitació del conjunt defensiu del Grau Vell, 317.600; parc arqueològic del carrer Horts, 315.266,07; pla anual de repavimentacions, 299.133,93; construcció del Centre Cívic Moreria, 250.000; adequació del Casino de la Gerència, 225.000; administració electrònica 220.000; equips per a processos d'informació, 200.000; adequació de recintes firals, 200.000; pla anual de reurbanitzacions 200.000; construcció de nínxols, 170.000; pla de vials no motoritzats i carril-bici, 150.000; Bosc dels xiquets, 25.000.

*   [](http://www.facebook.com/sharer.php?u=https://aytosagunto.es/va/actualitat/el-ple-adjudica-una-operacio-de-prestec-de-7-5-milions-d-euros-al-bbva/ "Facebook")
*   [](http://twitter.com/share?url=https://aytosagunto.es/va/actualitat/el-ple-adjudica-una-operacio-de-prestec-de-7-5-milions-d-euros-al-bbva/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-adjudica-una-operacio-de-prestec-de-7-5-milions-d-euros-al-bbva/ "Linked In")
*   [](mailto:?body=https://aytosagunto.es/va/actualitat/el-ple-adjudica-una-operacio-de-prestec-de-7-5-milions-d-euros-al-bbva/)